Holat yuzasidan jinoyat ishi qo‘zg‘atilgan. Foto: Prokuratura departamenti Bosh prokuratura huzuridagi departamentning xabar berishicha, departament hamda DXX Andijon viloyati boshqarmalari tomonidan tezkor tadbir o‘tkazilgan. Tadbirda fuqarolar J.R. va F.O. qalbaki 2 000 dollarni fuqaro G.K.ga 20 mln so‘mga sotishga kelishib, shundan 18 dona 100 dollarlik qalbaki kupyuralarni berib, evaziga 1 200 AQSh dollari va 5 mln so‘mni olgan vaqtida ashyoviy dalillar bilan ushlangan. Qayd etilishicha, mazkur holat yuzasidan Jinoyat kodeksining 176-moddasi (qalbaki pul, aksiz markasi yoki qimmatli qog‘ozlar yasash, ularni o‘tkazish) bilan jinoyat ishi qo‘zg‘atilib, tergov harakatlari o‘tkazilmoqda.